
PROME MINISTER Evelyn Wever-Croes 








Asunto General, Innovacion, Organisacion Gubernamental, Infrastructura y Planificacion Teritorial 








Dia Internacional di Mucha Muhe: 


COMO PAIS NOS MESTER INSPIRA CADA 
MUCHA MUHE PA TA E MIHO CU E POR TA Y 
PA NO LAGA NADA STROB'E DI SU META 


Dia 11 di october ta Dia Internacional di Mucha Muhe. Pa Aruba 
tambe esaki ta un topico sumamente importante y un prioridad 
pa Gabinete Wever-Croes Il pa empodera nos muhanan muhe 
y stimula Igualdad di Genero cu ta meta number 5 di SDG, 
cu ta e Sustainable Development Goals y ta percura pa nos 
muchanan muhe no keda atras. 


Gabinete Wever-Croes | y Il a stimula, entre otro pa medio 
di proyectonan manera SUPERNOVA CAMP, e interes den 
mas mucha muhe den e materia STEM: Ciencia, Tecnologia, 
Engineria y Matematica. Globalmente, cuponan di trabou 
den STEM ta creciendo mas cu tur otro y e ta importante pa 
motiva y inspira muchanan muhe pa explora STEM, door cu e 
ramonan aki ta domina door di hende homber actualmente na 
Aruba. 


Como pais, nos mester traha riba nos muchanan muhe pa nan 
por enfrenta den bida tur loke cu nan kier y pa empodera nan 


pa ta semper e miho version di nan mes. Asina nos ta crea 
hende muhe fuerte, resiliente creativo y innovador. 

Durante e SUPERNOVA CAMP siman pasa, Prome Minister 
Evelyn Wever-Croes a haci e siguiente pregunta na e 
muchanan muhe: “Ken ta kere cu mucha muhe no por haci 
tur cos mescos cu mucha homber"? Un mucha muhe a hisa 
su dede y el a bisa “Ami”. Prome Minister a puntr'e dicon e ta 
pensa asina y el a contesta: "Muchanan muhe por haci tur cos 
miho cu mucha homber'. 


“E actitud aki ainda no ta inculca cerca tur mucha muhe. Ainda 
tin mucha muhe cu ta pensa cu nos ta sernan inferior, cu nos 
no por logra tur loke nos kier den bida. Nos cada un por inspira 
un mucha muhe pa ta e miho cu e por ta, y pa no laga nada 
strob'e di su meta. P'esey awe, ban nos cada un inspira tur e 
muchanan muhe cu ainda mester un empuhe pa logra tur loke 
nan propone nan mes”, Prome Minister Evelyn Wever-Croes 
a enfatisa. 


DIA INTERNACIONAL DI 


MUCHA MUHE 


Nos muchanan ta nos futuro. 


Door di Empodera nos mucha muhenan awe, 
nos ta empodera nan pa alcansa 
nan maximo potencial den futuro 





GOBIERNO Di ARUBA 

INNOVACION 


DANKI NA E METODO DIGITAL 
NOS GRANDINAN POR A KEDA MAS 
DEN CONTACTO CU FAMIANAN 
DURANTE E PANDEMIA 


“Nos mester por duna nos adultonan mayor tur e 
hermentnan necesario pa no perde nan autonomia 
pa motibo di no sa con pa uza technologia digital” 


Evelyn Wever- Croes 


Prome Minister 
Gabinete Wever - Croes II 

MINISTER Ursell Arends 








Integridad, Naturalesa, Transporte y Asuntonan dí Adulto Mayor 








MINISTER ARENDS DI BISHITA CERCA 
CUNUKERO LEGENDARIO COBY CROEZE 


Despues di a bishita Santa Rosa durante e siman cu a pasa, 
minister Ursell Arends a wordo invita pa pasa diasabra mainta 
trempan cerca nada menos cu sr. Coby Croeze, un kunukero 
legendario di 90 aña di edad, cu te dia di awe ainda ta planta. 
Awendia sr. Croeze ta planta primordialmente pinda. Minister 
Arends y su señora esposa a pasa un momento ameno, bow 
tent na sr. Coby su cas, den compania di miembronan di su 
famia cu a bin hunto na e occasion aki pa yuda ranca pinda. 
Sr. Coby a splica con su tata a pasa su conocimiento di planta 
pa su persona y con sr. Coby a pasa esaki pa su yiunnan y su 
nietonan 

Durante e bishita aki minister Arends por a mira di cerca con e 
proceso ta bai y a hanja sa kiko gobierno hunto cu Santa Rosa 
por haci pa asina yuda cunukeronan na Aruba. Sigur un mainta 


hopi agradabel unda minister Arends a keda impreciona di e 
union familiar y e passion pa planta y cosecha. 

'Mi ta contento cu Santa Rosa a haci e bishita aki cerca sr. Coby 
Croeze posibel," Minister Arends a cuminsa ta bisa. “Aki por 
mira con un Arubiano ta usa un espacio relativamente chikito y 
saca lo maximo di dje door di planta entre otro pinda. Mi a siña 
hopi y mi a haya un bista di kiko ta esfuersonan cu cunukero 
ta haci aki na Aruba. Mi ta agradecidio pa e hospitalidad di 
sr. Coby y henter su famia. E generacion di awe y esun di 
futuro por siña hopi di sr.Coby y su famia. Den transcurso di e 
siman nan mi dilanti mi lo ta bishitando mas cunukero pa asina 
siña mas di kico tur nos propio hende ta planta y con nos, 
como Gobierno, por asisti nos cunukeronan." Minister Arends 
a termina ta bisa. 

MINISTER Xiomara Maduro 





Finansa y Cultura 





Resultado Censo2020 
Pa medio e 
comunicado di 
prensa aki Oficina 
Central di Estadistica 
(CBS) ta presenta 
e resultadonan di 
Censo2020 tocante 
labor. 


Datonan di nos forza laboral ta sumamente importante, va cu 
nan ta duna un bista di e desaroyonan economico y social di 
nos pais. Pa e motibo aki, durante di un Censo, ta puntra na 
tur persona di 14 aña of mas si nan a traha den e siman prome 
cu e Censo. 


E resultadonan di Censo 2020, ta mustra cu dia 1 di oktober 
2020, 43.632 persona tabata emplea, 4.111 persona no tabata 
emplea v tabata buscando trabao v 40.039 persona no tabata 
activo riba nos mercado laboral, pues nan no tabata emplea y 
nan no tabata buscando trabao. 

Rond mundo, e mercado laboral, a wordo afecta a consecuencia 
di e pandemia. Pa por haya un mihor bista di e efecto di e 
pandemia, nos ta compara e resultado di Censo Piloto 2019 
cu e Censo 2020. 


Entre e Censo Piloto cu a wordo teni na 2019 y e Censo 2020, 
e tasa di desempleo a subi di 5,2 pa 8,6%. Pa hende homber, 
e tasa di desempleo a subi di 5,3 na 2019 pa 9,3% na 2020. Pa 
hende muher esaki tabata 5,2 na 2019 y 8,0% na 2020. 


Esnan cu no tabata activo riba nos mercado laboral, a conoce 
un crecemento substancial. Entre 2019 y 2020, e cantidad 
di personanan cu no tabata activo riba nos mercado laboral, 
a crece cu 26,8%. Normalmente, e grupo aki ta consisti di 
personanan pensiona y personanan cu ta bayendo scol. Na 
2020, e personanan cu a bin aserca tabata personanan cu ta 
wardando pa e trabounan reanuda despues cu e efectonan di 
COVID-19 pasa. 





id 

a Y 
Resultado 
Censo2020 





Ken ta traha? 





43.63 


tabata emplea ® 


y 
= re 4 ^ 
Tambe a nota, cu a consecuencia di e pandemia e participacion 
di hende homber y hende muhe riba e mercado laboral a 
baha considerabelmente, di 70,5 na 2019 pa 58,0% na 2020 
pa hende homber y di 60,2 na 2019 pa 51,2% na 2020 pa 


hende muhe. 
Pasobra Aruba ta conta! 

UNOCA, Europe House Aruba, Prins Bernhard Cultuurfonds Caribisch Gebied y CEDE Aruba ta invita organisacionnan y 
creativonan pa un mainta di informacion 





Bin tende tocante oportunidad nobo pa co-financiamento di proyectonan cultural y artistico. 


E webinair aki lo tuma luga dia 13 di oktober 2021 y por wordo sigui na un manera comfortabel for di cas of na Scol di Arte, 
San Nicolas iniciando for di 7 ‘or y mey di mainta pa 12 ‘or di merdia. 


Den cuadro di medidanan di Covid, no tin hopi lugar, reserva bo entrada door di registra na 
https: //www.eventbrite.com/e/webinar-archipeleu-for-creatives-in-aruba-tickets 





$, Pilot programme on Culture for the European Overseas 
Implemented in collaboration: 


LA FRANCAIS DE ade 
presento 
ARCHIPELEU WEBINAR 


JOIN US FOR A SPECIAL VIEWING & NETIMOR EVENT 
GA F 


'FROM 


SCOLDIARTE_ 2.30 Au 
13 PASTOOR HENDRIKSTRAAT : 





。 7103, SAN NICOLAS TO 
2091. AS 12:00 PM 
HOSTED BV: 
CEDE Y O 
Prins Bernhard f Cultuurfonds Centro pa [arde A UNOCA 
SIGN UP HERE: 


https://www.eventbrite.com/e/webinar-archipeleu-for-creatives-in-aruba-tickets-181931641437 

MINISTER Geoffrey Wever 








Asuntonan Economico, Comunicacion y Desaroyo Sostenibel 








UN SIMAN FRUCTIFERO PA MINISTER WEVER 


BISHITANDO DIFERENTE DEPARTAMENTO 


Durante siman cu a pasa Minister Mr. Geoffrey Wever a bishita 
diferente departamento y compania estatal cu ta cay bow 
Minister Wever su Ministerio. 


A bishita Camera di Comercio unda Minister a sinta cu board 
y a intercambia idea con pa entre otro cuminsa elimina e 
fenomeno di "red tape", esta proceduranan administrativo, cu 
ta hopi bureaucratico y costoso y cu tin impacto negativo riba 
e hacimento di negoshi na Aruba. 


E meta principal ta pa bin cu un sistema a base di cual por haci 
negoshi na un forma mas efficiente y dinamico. "Pronto mi lo 
elabora mas riba e topico aki y cuminsa comparti e manera 
con nos lo soluciona e problematica aki". 


A bishita Bureau Intellectueel Eigendom pa haci conoci cu su 
directeur Sr. Kelly y nan team y a haya un splicacion amplio 
di locual Bureau Intellectueel Eigendom ta haci. “A resalta di 
biaha cu Bureau Intellectueel Eigendom tin un potencial grandi 
y mester dedica tempo y resources pa optimaliza e bureau aki 
y hisa entrada pa Pais Aruba", segun Minister Wever. 


Por ultimo a bishita Postkantoor un dia promer cu e dia 
International di Post unda a felicita e team di Post Aruba. 
Despues Minister a haya un rond leiding y a sinta cu directiva 
di Post Aruba N.V. "Post Aruba N.V. tambe ta un compania 
estatal cu tin un potencial grandi, especialmente riba e terreno 
di e-commerce, den combinacion cu Aruba su ubicacion 
geografico y Freezone Aruba N.V., e potencial di un cargo 
hub ta bira ainda mas interesante. Mi lo sigur bai dedica hopi 
atencion na e potencial aki e proximo ananan", segun Minister 
Wever. 


“E siman aki tabata un siman sigur fructifero. Mi por a haya 
un bista amplio di diferente instancianan cu ta cai bow mi 
Ministerio," Minister Wever a cuminsa ta bisa, "Mi ta contento 
di a haci esaki y intercambia idea nan di con por mehora y 
optimaliza e instanciannan aki, y hasta tin posibilidad pa 
hisa entrada di gobierno y desaroya pilarnan economico 
nobo. Locual tambe a resalta ta cu e directiva y personal di e 
instancianan aki a demonstra den e encuentronan aki cu nan 
kier traha hunto cu Gobierno pa juda empuha nos economia 
y ta motiva y a ofrece tur ayudo na mi.” Minister Mr. Geoffrey 
Wever a termina ta bisa 

















[2] INE. 
Dialunall October 2021 bir 





Bishita di Minister Wever na diferente departamento. 

MINISTER Rocco Tjon 





Husticia y Asuntonan Social 








FELIZ DIA DI CUIDADOR DI PRESO 


Awe nos ta celebra e dia di nos cuidadornan di preso, 
"bewaardersdag". Un palabra di felicitacion ta bay pa tur 
personal na KIA, cu ta percura pa e cuido y seguridad di nos 
presonan 

E trabou cu e trahadornan di prison ta eherce ta uno hopi 
importante den e cadena Hudicial. Nos sistema hudicial ta 
funciona danki na boso trabou. 

Boso trabou no ta solamente encera e cuido di e presonan, 
pero tambe percura cu presonan por re-integra y re-socialisa 
bek den nos comunidad. 

E importancia di esaki ta papia pa su mes, pasobra di e forma 
aki por baha recidivismo y obviamente tambe gasto di pais 
Aruba 

Y boso ta haci tur esaki bou circumstancianan extraordinario. 
Un pabien grandi riba boso dia y sa cu nos ta aprecia e trabou 
cu boso ta eherce 











REUNION FRUCTIFERO CU PERSONAL 
DI BRANDWEER DEN CUADRO DI 
“INTERNATIONAL FIRE PREVENTION WEEK 





'Avera nos a reuni cu personal di brandweer na nan base 
di airport. Esaki mirando cu nos ta den "International Fire 
Prevention Week. Mi ta haye importante pa por a scuchanan y 
analisa loke ta importante pa nan. Nos bomberonan ta crucial 
pa e seguridad di nos pais y un cuerpo esencial den e cadena 
Hudicial. 

Di parti Ministerio nos ta lamenta cu e aña aki e siman aki no 
a wordo celebra manera custumber. Esaki debi na hopi factor. 
Sinembargo nos a splica e personal presente ayera cu hunto cu 
e MT, sindicato y nan mes, nos lo duna e cuerpo aki su debido 
atencion e añanan nos dilanti. Atraves di participacion real 
hunto nos lo percura pa e cambionan mas necesario pa loke 
ta trata material, "opleidingen" y nan "persoonlijke uitrusting". 
Awe sinembargo nos kier para keto y tuma e momento pa felicita 
tur nos bomberonan riba nan dia. “International Fire Prevention 
Week", ta wordo celebra cada di dos siman di October, como 
manera pa conmemora y hasi comunidad consciente di e 
importancia di “Fire Safety”. 

Na tur esnan cu ta traha na brandweer, mi kier bisa boso pabien 
riba boso dia y danki pa percura pa seguridad di nos pais. 

Minister Rocco Tjon: 

Siman pasa nos a reuni cu tres organisacion cu tin un tarea 
primordial riba tereno di cuido pa loke ta adiccion v salud 
mental.Tur tres organisacion a indica cu ta importante pa 
colabora mas cu otro y nan ta dispuesto pa haci esaki tambe. 
E intencion aki mester culmina pronto den un protocol firma. 


E meta principal ta pa haci cuido pa loke ta adiccion v salud 
mental mas acesibel. 


Banda di esaki a wordo treci pa dilanti cu ta necesario pa 
organisacionnan activo riba e veld social wordo empodera. 
Mas mihor e cadena social funciona, menos problema 
psvcho-social lo tin. 


E cuido ambulante tambe mester keda hava su atencion. 
Pa logra esaki tin aworaki un fact-team v un fact-team 
pa hoben. Ambos team ta consisti di e specialistanan v 
expertonan pa brinda e cuido ambulante. Banda di esaki e 
intencion ta pa a corto plaso fortifica e prome linea di cuido. 
Asina lo kier haci cuido pa loke ta salud mental acesibel 
serca e dokter di cas, 


Tur tres stakeholder ta di acuerdo cu mester percura pa e 
diferente tipo di cuido, esta esun general v esun specialisa, 
"sluit aan' mas mihor riba otro. 

Esaki por logra atraves di un protocol di coperacion pero 
tambe door di ubica e diferente instancianan bou di un dak. 
Y e ultimo tambe ta un plan cu tin riba mesa y cu pronto lo 
bay den ehecucion. 


Mirando e necesidad y urgencia pa haci e cuido aki mas 
acesibel Ministerio di Husticia y Asuntonan Social a apunta 
un persona cu ta dedica solamente na e topico aki. Atraves 
di reunionnan semanal cu e veld lo trata na yega na un 
protocol prome cu fin di aña, pa asina trata na trece cambio 
den e situacion actual. 


Nos ta mira atras riba reunionnan fructifero caminda 
tur organisacion a indica di tin e deseo di sincronisa e 
procesonan y traha mas di serca cu otro. Esaki cu e meta 
final pa brinda mihor cuido di salud mental. 


DISCLAIMER Dit bericht bevat vertrouwelijke informatie 
en is slechts bestemd voor de geadresseerde. Als u niet 
de genoemde geadresseerde bent, gelieve onmiddellijk de 
afzender per e-mail hiervan op de hoogte te brengen en 
aangehechte bestanden onmiddellijk van uw systeem te 
verwijderen. 


Het is niet toegestaan om deze informatie te onthullen, 
te kopiéren, te verspreiden of welke actie dan ook te 
ondernemen (AB 2004 No. 51). Aan de inhoud van e-mail 
berichten kunnen geen rechten jegens het Land Aruba of 
een van haar bestuursorganen worden ontleend. 

MINISTER Endy Croes 


Enseñansa y Deporte 


MINISTER DI ENSEÑANSA Y DEPORTE 
A ATENDE CELEBRACION NA 
KAPEL DI ALTO VISTA 


Diahuebs ultimo a celebra fiesta di La Virgen di Alto Vista, 
tur aña ta conmemora e fecha aki dia 7 di october, na unda 
tur Parokia rond Aruba ta bini hunto cu tur fielnan y ta reuni 
na Kapel di Alto Vista pa e bunita celebracion y alabes rindi 
homenahe na nos Mama Maria di Alto Vista. 











Un celebracion cu pa durante añanan a keda encarga y dirigi 
pa sr Atan Lee dfm 

E aña aki Parokia di Noord y Brazil a keda encarga cu e parti 
organisatorio, na unda cu for di oranan di tempran fielnan a 
yega na Kapel di Alto Vista pa asisti e bunita Santo Sacrificio 
di Misa cu a wordo presidi pa Vicario Episcopal Pastor Andres 
Macovic di Parokia di Savaneta cu a dirigi un bunita predikashi 
na tur presente, acompaña pa tur Pastornan di diferente 
Parokia rond di Aruba, e misa a wordo bunita canta pa coro di 
Parokia di Brazil 


Minister di Enseñansa y Deporte sr. Endy Croes y esposa sra 
Dilailah Croes a asisti na e bunita celebracion solemne aki 
unda cu sigur ta un luga cu ta inspira hopi paz. 

Na final Parokia di Noord a otorga Pastor Andres Macovic un 
bunita tilma cu nos Mama Maria di Alto Vista graba riba djie 





Palabranan di felicitacion sigur pa un y tur cu a traha pa logra 
e bunita celebracion aki un biaha mas di nos Mama Maria di 
Alto Vista, pidiendo bendicion semper pa nos dushi Aruba. 








MINISTER DI 
ENSENANSA Y 
DEPORTE CROES 
TABATA PRESENTE 
NA “GUARDIAN 
GROUP SPRINT 
TRIATHLON" 


Diadomingo ultimo na Boca Catalina a tuma luga e competencia 
di “Guardian Group Spirt Triathlon", Minister di Ensenansa y 
Deporte Endy Croes tabata presente pa duna sosten y apoyo 
na e tri-atletanan. 


E Mandatario a expresa cu deporte ta un vehiculo cu ta conduci 
nos riba e bon caminda den bida. Triathlon ta un di e deportenan 
mas activo y gusta na Aruba. Triathlon no ta un deporte facil e 
ta consisti di tres disciplina di deporte. Un total 116 tri-atleta a 
participa den e "Sprint Triathlon", nan a landa 7m, core bicicleta 


20km y core na pia 5km. "Bo por a sinti e emocion y apoyo di 
esnan para banda”, e Mandatario a expresa. 


Minister Endy Croes kier a felicita tur e tri-atletanan cu a 
haci e competencia di “Guardian Group Sprint Triathlon" uno 
sumamente exitoso. Alabes kier a gradici presidente Geloi 
Wever y secretaria Yahaira Jansen pa e bunita recepcion y tur 
informacion. 


Un pabien na Aruba Triathlon Association, mayornan y e 30 
boluntarionan pa organisa un competencia hopi special pa nos 
tri-atletanan. 

MINISTER DI ENSEÑANSA Y DEPORTE ENDY CROES 
A HACI ENTREGA DI CERTIFICADO NA 
ALUMNONAN DI MUCHILA CREATIVO 


Nos muchanan special a pasa nan prome curso di 
Enseñansa pa Empleo cu exito 








Diabierna ultimo a tuma luga na Enseñansa pa Empleo entrega 
di certificado pa alumnonan di Muchila Creativo cu a finalisa nan 
prome curso di e seccion di horeca exitosamente. E clientenan 
di Muchila Creativo a siña etiquette y protocol di mesa, siña 
sirbi, traha cuminda y cocktail sin alcohol. Dos alumno a haci 
un demostracion di nan habilidad y a prepara un dushi cocktail 
cu nan a yama Muchila sin alcohol pa e mandatario. 


“E ta un honor y mi contento pa por ta presente awemainta pa 
un ocasion asina special, un grupo di alumno a haci un test, 
a pasa esaki exitosamente y awor lo ricibi nan certificado di 
capacitacion dirigi riba formacion di cuminda y bebida”. Ta hopi 
bunita pa wak cu nos hobennan special door di e Fundacion 
Muchila Creativo a haya e oportunidad aki via Enseñansa pa 
Empleo”, Minister Croes a enfatisa. 


E madatario a agrega cu pa Gabinete Wever - Croes 1 y 2 
inclusion ta hopi importante, pa inclui tur hende sin laga 


ningun hende atras, tur hende tin e mesun oportunidad, Aruba 
ta di nos tur. Ta gradici Enseñansa pa Empleo pa brinda nos 
muchanan special e oportunidad aki, sigur na dirigentenan cu 
ta haci esaki cu hopi dedicacion 


E maneho cu Ministerio di Enseñansa, lo aplica como compas 
den e proximo 4 añanan ta e “Sustainable Development Goal" 
number 4; calidad di enseñansa esaki lo dirigi nos maneho 
pa yega na solucionnan y mehoracion den enseñansa di nos 
pais. Enseñansa ta un di e motornan di mas poderoso cu ta 
comproba cu ta garantisa desaroyo y sostenibilidad. 


“Nos kier a felicita nos muchanan special cu e bunita logro aki, 
tambe nos ta hopi orguyoso di boso. Boso por conta semper 
cu sosten y apoyo di Gabinete Wever - Croes. 

Hopi exito y sigui siña pa den futuro haya un trabou den nos 
comunidad”, Minister Endy Croes a culmina su felicitacion. 

Departamento di Salud Publico: 


UPDATE 11 DI OCTOBER 2021 


Segun resumen di awe 19 persona a recupera v un total di 
11 caso nobo di COVID-19 a keda registra di cual 3 ta no- 
residente. E cifranan aki ta representa un 'Positivitv rate' bou 
di nos residentenan di 1296. 


E cantidad di casonan activo di COVID-19 pa awe ta 151 y 
cantidad di fayecidonan relaciona cu COVID-19 ta na 170. 






Datos ta ilustra casonan nobo di COVID cu un average semanal 
di 15 caso pa dia y un averahe di ‘positivity rate' semanal di 
11% pa dia. 


Actualmente na Aruba tin 18 persona interna debi na COVID di 
cual den ICU tin 5 persona, riba piso general tin 13 persona y 
na Colombia tin actualmente 18 persona den Cuido Intensivo. 

















DENTEMPODI 


Mantene 1.5M 
minimo di distancia 


e 


- YVACUNACION 


Ġ 


RESIDENTE NO-RESIDENTE 
11 8 3 
Activo 151 127 24 
| Recupera | 15324 13916 1408 
CE 15645 14210 1435 
170 167 3 
Vacuna 88374 > È 
18 E E 
AUA a で の し 5 23 18 E E 
(EP; bel 





ni uza productonan deriva di tabaco 


Huma y/of uza productonan deriva di tabaco ta habitonan hopi 
peligroso. Huma ta causa miles di morto pa ana rond di mundo. 
Tin malesanan cu por wordo preveni si bo keda sin huma, 
manera enfisema, cancer di boca, garganta y pulmon, como 
tambe algun malesa di curason. Si bo no ta huma, no cuminsa; 
y si bo ta huma, stop awo, Pa combati COVID-19 bo mester 
mantene bo salud y vacuna, ya cu ta comproba cu e vacuna tin 
un efectividad halto pa proteha bo y evita transmision. Ban uza 
tur e hermentnan cu nos tin pa caba cu e virus aki na nos isla! 


Laba man 
frecuentemente 


Uza tapa boca 
paden di tur lugar. 

